Sniper (filem 2014)

Sniper merupakan sebuah filem aksi Malaysia 2014 arahan Pierre Andre terbitan Metrowealth Pictures. Ia dibintangi oleh Mikail Andre, Pablo Amirul, Fadlan Hazim, Nina Iskandar dan Adibah Yunus. Filem ini merupakan filem aksi kedua arahan beliau selepas 1 Lawan Satu dan ditayangkan pada 24 April 2014.Nor Atieyah Yusoff (15 April 2014). Sebalik misteri Sniper Sinar Harian. Dicapai pada 1 Mei 2014.

 Sinopsis 
Mengisahkan tentang Ahmad (Mikail Andre), seorang bekas pegawai tentera yang telah dipecat kerana masalah disiplin, Rafi (Fadlan Hazim) yang merupakan atlet penembak tepat dan juga Jim (Pablo Amirul). Mereka bertemu dalam satu permainan diberi nama “Bunuh” yang dicipta oleh seseorang yang tidak dikenali.

Dengan berbekalkan sepucuk sniper rifle dan beberapa butir peluru, mereka dikehendaki membunuh antara satu sama lain bagi melepaskan diri masing-masing. Tak cukup dengan itu, ada mata-mata yang memerhatikan setiap gerak-geri mereka tanpa disedari dan menunggu peluang untuk menghapuskan mereka.

 Pelakon 
 Mikail Andre sebagai Ahmad
 Fadlan Hazim sebagai Rafi
 Pablo Amirul sebagai Jim
 Delimawati sebagai Kartini
 Adibah Yunus sebagai Suraya
 Nabil Razali sebagai Malik
 Nina Iskandar sebagai Harlina
 Dharma Aizat sebagai Penemuduga

 Penerbitan 
Sniper merupakan filem ke-13 arahan Pierre Andre dan yang kedua bagi genre aksi. Penggambaran filem ini dijalankan di tapak peninggalan taman tema Mimaland yang terkenal pada 1980an dan Flat Pekeliling.

Keluaran
Sniper ditayangkan pada 24 April 2014 dan merupakan kegagalan komersial (seperti kebanyakan filem-filem terbitan Metrowealth yang lain), hanya berjaya meraih RM129,039.00 setelah 14 hari tayangan di 58 pawagam seluruh negara. Filem disenaraikan sebagai salah satu filem Melayu paling gagal bagi 2014.Senarai 10 filem Melayu paling gagal di pawagam 2014 Ammboi (23 Disember 2014). Diperoleh pada 1 Januari 2015.

 Rujukan 

 Pautan luar 


Kategori:Filem 2014
Kategori:Filem Malaysia tahun 2014
Kategori:Filem arahan Pierre Andre
Kategori:Filem aksi Malaysia